ΚΑΝΟΝΙΣΜΟΣ (ΕΟΚ) αριθ. 1465/79 ΤΗΣ ΕΠΙΤΡΟΠΗΣ της 13ης Ιουλίου 1979 περί τροποποιήσεως του κανονισμού (ΕΟΚ) αριθ. 890/78 του αναφερομένου στις λεπτομέρειες πιστοποιήσεως του λυκίσκου και του κανονισμού (ΕΟΚ) αριθ. 3076/78 "περί της εισαγωγής λυκίσκου προελεύσεως τρίτων χωρών"

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως αγοράς στον τομέα του λυκίσκου(1), όπως τροποποιήθηκε τελευταία από τον κανονισμό (ΕΟΚ) αριθ. 235/79(2), και ιδίως το άρθρο 2 παράγραφος 5 και το άρθρο 5 παράγραφος 3,

Εκτιμώντας:

ότι η αποκτηθείσα πείρα κατά το πρώτο έτος εφαρμογής των κανονισμών (ΕΟΚ) αριθ. 890/78 της Επιτροπής(3) και (ΕΟΚ) αριθ. 3076/78 της Επιτροπής(4) έδειξε ότι η ρύθμιση αυτή θα πρέπει να συμπληρωθεί ή να τροποποιηθεί ώστε να ληφθούν υπόψη οι απαιτήσεις εμπορίας του προϊόντος-

ότι κρίνεται σκόπιμο, ελλείψει ομοιόμορφου πιστοποιητικού για την Κοινότητα, τα πιστοποιητικά που εκδίδονται στα διάφορα Κράτη Μέλη να φέρουν μία ταυτόσημη ένδειξη που να αναφέρεται στην πιστότητα του προϊόντος προς τις κοινοτικές προδιαγραφές-

ότι κρίνεται σκόπιμο να συμπληρωθεί η ρύθμιση με διατάξεις περί αποδείξεως της πιστοποιήσεως των προϊόντων που προέρχονται από την κατάτμηση μιας παρτίδας- ότι κρίνεται σκόπιμο να θεσπισθεί παρόμοιο σύστημα για τη μεταπώληση, μετά από κατάτμηση, των προϊόντων του λυκίσκου που εισάγονται από τρίτες χώρες.

ότι τα βάρη που καθορίζονται από την κοινοτική ρύθμιση κάτω από τα οποία τα μικρά δέματα λυκίσκου ή των παραγώγων προϊόντων του δύνανται να κυκλοφορούν χωρίς πιστοποιητικό ή χωρίς τις βεβαιώσεις που προβλέπονται από τον κανονισμό (ΕΟΚ) αριθ. 3076/78 δεν είναι απολύτως σύμφωνα προς την παραδοσιακή εμπορική πρακτική- ότι πρέπει, ως εκ τούτου, να αυξηθούν τα ανώτατα όρια αυτών των βαρών-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως του Λυκίσκου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 890/78 τροποποιείται ως εξής:

1. Το ακόλουθο άρθρο προστίθεται μετά από το άρθρο 5:

"Άρθρο 5α

Το πιστοποιητικό που προβλέπεται στο άρθρο 5 του κανονισμού (ΕΟΚ) αριθ. 1784/77 φέρει τουλάχιστον μία από τις ακόλουθες ενδείξεις που τίθενται από την εξουσιοδοτημένη για την πραγματοποίηση της πιστοποιήσεως αρχή:

- Produit certifie - Reglement (CEE) No 890/78,

- Certificeret produkt - Forording (EOF) nr. 890/78,

- Zertifiziertes Erzeugnis - Verordnung (EWG) Nr. 890/78,

- Certified product - Regulation (EEC) n" No 890/78,

- Prodotto certificato - Regolamento (CEE) n. 890/78,

- Certificeerd produkt - Verordening (EEG) nr. 890/78."

2. Το ακόλουθο άρθρο προστίθεται μετά από το άρθρο 9:

"Άρθρο 9α

Σε περίπτωση μεταπωλήσεως εντός του εδάφους της Κοινότητος, μετά από κατάτμηση μίας πιστοποιημένης παρτίδας, το προϊόν πρέπει να συνοδεύεται από τιμολόγιο ή εμπορικό έγγραφο που συντάσσει ο πωλητής, το οποίο αναφέρει τον αριθμό του πιστοποιητικού, καθώς και το όνομα του οργανισμού που το εξέδωσε. Πρέπει επίσης να αναφέρονται στο εμπορικό έγγραφο ή στο τιμολόγιο οι ακόλουθες ενδείξεις που λαμβάνονται από το πιστοποιητικό:

α) για το λυκίσκο σε κώνους:

- ο χαρακτηρισμός του προϊόντος,

- το μικτό και/ή το καθαρό βάρος,

- τον τόπο παραγωγής,

- το έτος συγκομιδής,

- την ποικιλία-

β) για τα προϊόντα που παρασκευάζονται από το λυκίσκο, εκτός από τις ενδείξεις που αναφέρονται ανωτέρω, τον τόπο και την ημερομηνία επεξεργασίας-"

Άρθρο 2

Η πρώτη φράση του άρθρου 7 του κανονισμού (ΕΟΚ) αριθ. 3076/78 αντικαθίσταται από το ακόλουθο κείμενο:

"Σε περίπτωση μεταπωλήσεως ή κατατμήσεως μίας παρτίδας μετά από τη θέση σε ελεύθερη κυκλοφορία το προϊόν πρέπει να συνοδεύεται από ένα τιμολόγιο ή εμπορικό έγγραφο που συντάσσει ο πωλητής, το οποίο αναφέρει τον αριθμό βεβαιώσεως ισοτιμίας, του αποσπάσματος ή της βεβαιώσεως ελέγχου, καθώς και το όνομα του οργανισμού που εξέδωσε αυτές τις βεβαιώσεις ή τα αποσπάσματα."

Άρθρο 3

Τα ανώτατα βάρη που προβλέπονται στο άρθρο 10 περίπτωση δ) του κανονισμού (ΕΟΚ) αριθ. 890/78 και στο άρθρο 8 του κανονισμού (ΕΟΚ) αριθ. 3076/78 ανέρχονται σε 1 χιλιόγραμμο για το λυκίσκο σε κώνους και τη σκόνη λυκίσκου και σε 300 γραμμάρια για τα εκχυλίσματα λυκίσκου.

Άρθρο 4

Ο παρών κανονισμός αρχίζει να ισχύει την τρίτη μέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 13 Ιουλίου 1979.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. N 175 της 4.8.1971, σ. 1.(2) ΕΕ αριθ. N 34 της 9.2.1979, σ. 4.(3) ΕΕ αριθ. N 117 της 24.4.1978, σ. 43.(4) ΕΕ αριθ. N 367 της 21.12.1978, σ. 17.